Nike Air Max

Nike Air Max je séria modelov tenisiek od amerického výrobcu obuvi Nike, Inc., ktorej sídlo je v štáte Oregon. Prvýkrát bola séria uvedená na trh v roku 1987 s modelom Air Max 1 (nazývaný tiež ako Air Max 87), ktorý navrhol americký dizajnér Tinker Hatfield. Tento model prispel k odvráteniu bankrotu spoločnosti Nike a priniesol začiatok novej éry vo výrobe bežeckých tenisiek. Vďaka tomuto úspechu sa Tinker Hatfield zaradil medzi svetoznámych dizajnérov a pre spoločnosť Nike, Inc. vytvoril ešte niekoľko úspešných modelov ako napr. Air Jordan III, IV, XI, Air Safari a iné.
Medzi ďalších významných dizajnérov, ktorí prispeli zaujímavými modelmi k popularite Nike patria Peter Moore (model Air Jordan 1), Aaron Cooper (modely Air Pippen, Air Zoom Ultraflight, Trainer 1), Jason Petrie (model LeBron 7 - X), Bruce Kilgore (modely Nike Air Force 1, Air Jordan II, Sock Racer), Tom Luedecke (modely Air Jordan 2011 and 2012, Nike Zoom Kobe IV, V, VI, and VII) a mnohí ďalší.

Technológia

V roku 1979 predstavila spoločnosť Nike novú technológiu výroby známu ako Air Cushioning Technology, teda technológiu tlmenia. Hlavným znakom tejto technológie je odpružená časť nachádzajúca sa v medzipodrážke v oblasti päty bežeckých tenisiek. Odpruženie spočíva vo vzduchovom vaku, ktorý je napustený plynom pod vysokým tlakom, vďaka čomu dokáže odolávať zaťaženiu a nárazom vznikajúcich pri používaní tenisiek. Výhodu tohto odpruženia ocenia najmä atléti, ktorí vďaka tejto technike vynakladajú menšie úsilie pri behu čím šetria svoju energiu a chránia tak svoje kĺby pred nadmernou záťažou. Vývoj Air Cushioning Technology neustále pokračuje, pričom podstata Air Max zostáva nezmenená.

Kultúrny význam

Tenisky Air Max sa stali populárne v rôznych kultúrach či subkultúrach, najmä však v hip-hope, tanci a v skorých desiatych rokoch 21. storočia, kedy začali naberať na popularite aj v štýle obliekania nazývaného streetstyle. Spolu s modelmi Convers Chuck Taylor All Star či Adidas Superstar sa stali jedny z najikonickejších tenisiek súčasnosti. Vďaka svojej popularite sa dodnes po celom svete oslavuje vždy 26.3. tzv. Air Max Day, ktorý je sviatkom najvýznamnejších sneakers na Zemi.

Populárne modely

Najpopulárnejšími modelmi sa stali Nike Air Max 1 (1987), Air Max 90 (1990), Air Max 93 (1993) a Air Max 95 (1995). Prvý model, na ktorom bola vzduchová bublina viditeľná aj na iných častiach medzipodrážky než na boku zadnej časti, bol model Air Max 93. Ďalším zaujímavým modelom je model Air Max 180 (1992) - symbolizujúci viditeľnosti bubliny zo 180 stupňového uhla. Hranicu posunula silueta Air Max 95, pri ktorých bola technológia vzduchovej bubliny použitá aj v prednej časti tenisiek a znovu umiestnená viditeľne v medzipodrážke.

Air Max '87

Nike Air Max '87, známe tiež ako Nike Air Max 1, sú prvým modelom spoločnosti Nike, Inc., ktoré navrhol dizajnér Tinker Hatfield. Na trh boli uvedené v roku 1987, podľa ktorého dostali aj svoj názov. Výraznou črtou týchto tenisiek je ich odvážna červeno-biela kombinácia, ktorú podčiarkuje viditeľný Air Max vankúšik - odpružená časť nachádzajúca sa v medzipodrážke päty tenisiek. Vďaka odpruženiu tak dochádza k odhľahčeniu celej nohy, vďaka čomu je chôdza človeka prirodzenejšia a pohodlnejšia.
Tieto sneakers sú považované za najväčí prevrat v histórii tenisiek a dodnes patria medzi najvyhľádavanejšie tenisky z rady Nike Air Max. Sú dostupné v rôznych farebných prevedeniach a drobných limitovaných úpravách a nechýbajú v zbierke žiadneho zberateľa tenisiek.

Air Max '92

Ďalší z prevratov v oblasti športovej obuvi spôsobila spoločnosť Nike, Inc. vývojom modelu Nike Air Max '92, známejšie pod názvom Nike Air Max 180. Výraznou črtou tohto modelu je viditeľnosť bubliny v pätovej oblasti zo 180 stupňového uhla, podľa ktorého boli tenisky pomenované. Oproti predošlým modelom má model Nike Air Max 180 o 50% viac Air bubliny, viditeľné označenie modelu na jazyku tenisky a semišové prvky v rámci celého modelu.
Toto nezvyčajné využitie odpruženej bubliny naprieč celou pätovou časťou spôsobilo ďalšiu revolúciu v športových teniskách, vďaka čomu si získali Air Max 180 mnoho fanúšikov po celom svete. Tento model sa stal zároveň predchodcom ďalšej vychytávky z dielne Nike - modelu Nike Air Force 180.

Air Max '93

Po ére funkčných tenisiek sa začala Nike, Inc. orientovať viac na dizajn ich produktov. Prvým štýlovým modelom boli Nike Air Max '93 v príjemnom bielom prevední s doplňujúcimi modrými a čiernými prvkami. Kombinácia týchto farieb podčiarkla jednoduchosť tenisiek a dodala im potrebný výraz.
Okrem zmeny farebnej kombinácie so sebou priniesol model Air Max '93 aj zdokonalenie techniky Air Max bubliny, vďaka ktorej sa stali tenisky pohodlnejšie a prispôsobivejšie pri chôdzi. Výrobcovia pozmenili aj klasický vzhľad bubliny, ktorej dodali nový bodkovaný dizajn.

Air Max '95

Do roku 1995 sa spoločnosť Nike, Inc. zameriavala na umiestnenie vzduchovej bubliny len v oblasti päty ich tenisiek, ktorej účelom bolo odpružiť nohu najmä pri dopade alebo nárazoch spôsobených napr. behom. So zaujímavým nápadom však prišiel Sergio Lozano, ktorý stál za návrhom modelu Nike Air Max '95. Inšpirovaný prirodzenou chôdzou človeka priniesol návrh umiestniť odpruženú bublinu aj po bokoch prednej časti tenisiek. Vďaka tomu tak tenisky pomáhajú odpružiť nohu aj pri došľapovaní na špičku.
Aj napriek inovatívnej zmene vo využití Air Max bubliny a zachovaniu jednoduchého a sviežeho dizajnu tenisky tento model stretol s negatívnou spätnou väzbou. Vďaka tomu sa Nike Air Max '95 stali prvým a zároveň posledným modelom navrhnutým Sergiom Lozanom.